สวัสดีคะคือประจำเดือนไม่มา1-2เดือนท้องกะป่องขึ้นด้วยยาคุ้มไม่เคยกิน ถ้าท้องจะมีอาการบ้าง แล้วถ้าไม่ท้องเกิดจากสาเหตุไรคะ
สวัสดีค่ะ หากประจำเดือนขาดไป 1-2 เดือนแล้ว และที่ผ่านมาได้มีเพศสัมพันธ์ แนะนำควรตรวจหาการตั้งครรภ์ดูก่อนเป็นอันดับแรกค่ะ เพราะอาการของการตั้งครรภ์นั้น ในแต่ละรายจะเกิดไม่เหมือนกัน และบางรายอาจไม่มีอาการอะไรก็ได้ ซึ่งหากมีอาการ ก็ได้แก่ คลื่นไส้ อาเจียน เวียนหัว เหม็นอาหาร ไวต่อกลิ่นต่างๆ อยากทานอาหารแปลกๆ คัดตึงเต้านม ลานหัวนมสีคล้ำ รู้สึกอ่อนเพลีย ปัสสาวะบ่อย ท้องอืด อารมณ์เปลี่ยนแปลง เป็นต้นแต่หากได้ตรวจแล้วไม่พบการตั้งครรภ์ การที่ประจำเดือนไม่มา ก็จะเกิดจากสาเหตุอื่นๆ ได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น